**Упутство за приступ гласању**

Гласање ће бити организовано путем онлајн платформе за гласање која је постављена на званичну интернет страницу Факултета. Сваки члан/чланица Наставно-научног већа и Изборног већа ће пре почетка гласања добити на своју е-mail адресу аутоматски генерисану поруку која ће садржати јединствени линк за приступ гласању. Порука ће члановима стићи са адресе [sednice@f.bg.ac.rs](mailto:sednice@f.bg.ac.rs)

Отварањем линка, приступате седници Наставно-научног, односно Изборног већа, чиме се евидентира присуство седници и на тај начин се обезбеђује утврђивање кворума.

Полазна страница која ће се отворити када кликнете на линк садржи могућност избора о начину попуњавања гласачког листа. Можете да одабере једну од понуђених опција:

1. да у гласачком листу за све тачке буде означен глас „за“, уз могућност да за тачке за које желите промените глас;
2. да гласачки лист буде учитан тако да не буде унапред означен било који глас, што значи да ћете за сваку тачку појединачно морати да означите свој глас.

Ове опције су понуђене како би Вам олакшале попуњавање гласачког листа, а на Вама је да одаберете коју ћете опцију користити.

На гласачком листу ћете видети и моћи да гласате само за оне тачке дневног реда за које имате право да гласате према Статуту Факултета, односно у складу са својим звањем.

Након обављеног гласања (попуњавањем гласачког листа и кликом на дугме „Гласај“), добићете поруку на порталу да су гласови успешно сачувани, а линк за гласање се аутоматски деактивира како би се спречила могућност вишеструког гласања**. Све док не кликнете дугме „Гласај“, линк ће и даље бити активан**, односно уколико прекините попуњавање гласачког листа у неком тренутку, можете поново присупити гласачком листу преко истог линка. Препоручујемо да у континуитету извршите попуњавање гласачког листа будући да би евентуални прекиди у раду, било технички или временски, могли да доведу до губитка података, те бисте у том случају морали испочетка да попуните гласачких лист.

Једном попуњен и послат гласачки лист, након клика на дугме „Гласај“, није могуће накнадно мењати.

Линк за гласање се аутоматски деактивира и након истека рока предвиђеног за гласање.

Уколико наиђете на техничке проблеме (на пример: није Вам стигао линк за гласање, линк не ради или не приказује одговарајуће тачке за гласање и слично) можете се обратити администратору портала на e-mail [sednice@f.bg.ac.rs](mailto:sednice@f.bg.ac.rs) или попунити контакт форму на сајту <https://sednice.f.bg.ac.rs/kontakt.html>

Љубазно молимо да секретару/ки Вашег одељења доставите е-mail адресу коју редовно користите како бисмо је унели у базу и тиме осигурали да ће до Вас стићи линк за гласање.